Молланепес Кадырберди оглы
Молланепес Кадырберди оглы (1810-жылга чейин, Иран, Серахска жакын – 1862 же 1875-жылга чейин, Мары) – түркмөн акыны жана музыканты. Медреседен окуган. Мугалим жана зергер болгон. Көбүнчө сүйүү жана жарандык лирика жанрындагы ырларды жазган. Турмуш элестерин, табият кооздугун чебер сүрөттөө менен Молланепес түркмөн поэзиясындагы салттуу образдарды байыткан. Айрыкча сүйүү лирикасын өркүндөткөн. Ал – «Мен келдим» аттуу лирикалык поэманын, «Тахир менен Зухра» (элдик жомоктун негизинде жазган) деген дастандын автору.
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7